চাঁপাইনবাবগঞ্জ ৩৯ বর্ডার গার্ড ব্যাটালিয়নের সৈনিক কোয়াটারে এক গৃহবধু আত্মহত্যা করেছে। আত্মহত্যা করা গৃহবধু চাঁপাইনবাবগঞ্জে কর্মরত বিজিবি সদস্য সিপাহী আবু সাঈদের স্ত্রী আফরোজা খাতুন (২২)।   সদর থানা পুলিশের উপ-পরিদর্শক   রুহুল আমীন জানান, সোমবার চাঁপাইনবাবগঞ্জ ৩৯ বর্ডার গার্ড ব্যাটালিয়ন (বিজিব)র সৈনিক আবাসিক কোয়াটার শাপলায় দুপুর পৌনে ১২টার দিকে বাথরুমে ওড়না পেঁচিয়ে আত্মহত্যা করে আফরোজা (২২)। পুলিশ জানায়, পারিবারিক কলহের কারণে এঘটনা ঘটেছে বলে প্রাথমিকভাবে ধরাণা করা হচেছ। তাদের ১৩ মাস বয়সের একটি শিশু কণ্যা রয়েছে।  আফরোজা মাগুরা জেলার কান্দির পাড়া উপজেলার রাধানগর গ্রামের বিজিবির অবসরপ্রাপ্ত নায়েক সুবেদার ইসাহাক আলীর কণ্যা। এ ঘটনায় চাঁপাইনবাবগঞ্জ সদর থানায় একটি ইউডি মামলা দায়ের করা হয়েছে।